નવી દિલ્હીઃ પેટ્રોલ અને ડીઝલના ભાવમાં જુલાઈથી અત્યાર સુધીમાં ખાસ્સો વધારો થઈ ગયો છે. આશ્ચર્યની વાત એ છે કે સરકારે ધીમો-ધીમો ‘ડોઝ’ આપીને આજે એવી સ્થિતિ ઊભી કરી છે કે પેટ્રોલના ભાવ છેલ્લાં ત્રણ વર્ષમાં સૌથી વધારે થઈ ગયા છે. છેલ્લાં બે મહિનામાં પેટ્રોલ લિટરદીઠ 6 રૂપિયા મોંઘું થઈ ગયું છે, જ્યારે ડીઝલ લિટરદીઠ ₹3.67નો વધારો થઈ ગયો છે. ડીઝલના ભાવ ચાર મહિનામાં સૌથી વધારે થઈ ગયા છે. દિલ્હીમાં પેટ્રોલ લિટરદીઠ 69.04 રૂપિયા થઈ ગયું છે, જે ઓગસ્ટ-૨૦૧૪ના બીજા છ માસિક ગાળામાં 70.33 રૂપિયા હતા.